
  LIST ČÍSLO 1


  Môj drahý Germán,


  


  dnes odvanástej na obed Generál de Gaulle opustil Elyzejský palác aako jedinú batožinu si odniesol jedenásť miliónov deväťstoštyridsaťtritisíc dvestotridsaťtri NIE vhodených do urien jedenástimi miliónmi deväťstoštyridsaťtritisíc dvestotridsiatimi tromi Francúzmi, ktorí ho tým odmietli. Vlny emócie, ktoré vnás správa vyvolala, mi pripomenuli najvzdialenejšiu spomienku zdetstva.


  Žili sme vjednoizbovej búde bez okien asjedinými dverami, ktoré viedli na ulicu. Príbytok sa nachádzal na Carrera Séptima vľudovej štvrti Bogoty zvanej San Cristóbal. Popred nás prechádzala električka, ktorá mala zastávku opár metrov ďalej pri pivovare, kde sa varili pivá Leona Pura aLeona Oscura. Vizbe sme žili ja, moja sestra Helena, malý chlapec, ktorého sme volali Drobček, aseňora sdlhočiznými hustými čiernymi vlasmi, ktoré ju úplne zakrývali. Vždy keď si ich rozpustila, vydesená som sa skrikom ukryla pod jedinú posteľ vmiestnosti.


  Náš život sa odohrával na ulici. Každé ráno som musela zájsť na skládku za fabrikou, aby som vyprázdnila nočník, ktorý sme používali počas noci; bol to obrovský smaltovaný biely nočník, hoci smalt už bol takmer úplne obitý. Nemali sme elektriku. Nemali sme ani záchod, preto nebolo dňa, keď by nočník– slúžiaci na malú aj veľkú potrebu– nebol plný až po okraj. Zápach, ktorý zneho sálal, bol taký odporný, že som doň cestou neraz vracala. Cesta zizby na skládku spreplneným nočníkom bola pre mňa najtrpkejšou chvíľou dňa. Musela som kráčať stakmer neustále zadržaným dychom, sočami upretými na masu výkalov som sledovala jej rytmus, posadnutá hrôzou, že ju vylejem skôr, ako dôjdem na skládku, za čo by som bola prísne potrestaná. Držala som nočník pevne voboch rukách, akoby som niesla vzácny predmet. Navyše jeho tiaž bola vskutku obrovská, nad moje sily. Keďže moja staršia sestra musela chodiť kžriedlu po zásoby vody na celý deň aDrobček zas po uhlie avynášať popol, nikdy mi nemohli pomôcť snočníkom– ich cesty totižto viedli opačným smerom. Keď som už nočník vyprázdnila, prišla najšťastnejšia chvíľa môjho dňa. Na skládke trávili dni všetky deti zulice, hrávali sa, vykrikovali, gúľali sa dolu ílovitým kopcom, nadávali si, bili sa, váľali sa vblate a mlákach, rukami sa prehrabávali vodpade ahľadali to, čo sme nazývali pokladmi: plechovky, na ktorých sme mohli hrať ako na hudobných nástrojoch, staré topánky, kusy drôtu, gumy, palice, obnosené šaty; všetko nám pripadalo zaujímavé, bolo to naše ihrisko. Ja som sa však hrávala len zriedka, pretože som bola najmenšia aväčšie deti ma nemali rady. Môj jediný kamarát bol Mrzák, hoci bol najstarší. Mrzák prišiel ojednu nohu, odsekla mu ju električka, keď sa jedného dňa hral svrchnákmi od piva akládol ich na koľajnice, aby mu ich kolesá električky zlisovali ako mince. Rovnako ako aj všetci ostatní ion chodieval bosý. Pomáhal si palicou, ahoci mal len jednu nohu, dokázal závratne skákať; keď sa rozbehol, nebolo nikoho, kto by mu stačil.


  Mrzák ma vždy vyčkával pred vstupom na skládku, kde som vyprázdnila nočník anarýchlo ho očistila trochou trávy astarých listov anapokon som ho ukryla vždy do tej istej diery za eukalyptom. Jedného dňa Mrzáka rozbolelo brucho anechcel sa hrať, atak sme si sadli na úpätie svahu apozerali sme sa na ostatných. Hlina bola mokrá aja som znej začala robiť figúrku. Mrzák nosil stále tie isté nohavice, keďže mal len jedny jediné aaj to trikrát väčšie ako on; musel ich mať okolo pása previazané šnúrou. Vo vreckách tých nohavíc skrýval všetky svoje poklady: kamene, vĺčky, povrázky, sklenené guľky akus čepele znoža. Len čo som dokončila hlinenú figúrku, vzal mi ju, vybral zvrecka svoj polonôž ašpičkou jej na hlave spravil dve dierky– akože oči– aešte jednu väčšiu– ústa. Keď to dokončil, povedal:


  „Táto figúrka je veľmi malá, zväčšime ju.“ Atak sme ju zväčšili apridávali knej stále viac hliny.


  Keď sme sa na ďalší deň vrátili, figúrka sa povaľovala tam, kde sme ju nechali. „Spravme ju ešte väčšiu,“ navrhol Mrzák. Aj ďalší, ktorí postupne prichádzali, sa knemu pridali: „Áno, zväčšime ju,“ povedali.


  Niekto našiel starú avskutku veľmi veľkú dosku– rozhodli sme sa, že figúrku urobíme rovnako veľkú, aby sme ju mohli na nej prenášať arobiť sňou procesie. Niekoľko dní sme kpostavičke pridávali apridávali hlinu, až kým nebola rovnako veľká ako doska. Vtedy sme sa rozhodli dať jej meno: nazvali sme ju Generál Rebollo. Neviem ako ani prečo sme vybrali práve to meno, vkaždom prípade sa Generál Rebollo stal naším bohom. Obliekli sme ho do všetkého, čo sme našli na smetisku, aprestali sme sa naháňať, bojovať či skákať, pretože sme sa venovali len jemu. Každá naša hra sa zrazu točila iba okolo Generála Rebolla, ktorý sa, samozrejme, stal ústrednou postavou všetkých našich výmyslov. Celé dni sme prežívali iba okolo jeho dosky, niekedy sme sa tvárili, že je dobrý, inokedy zlý, no väčšinu času bol čarovnou amocnou bytosťou. Tak prešlo mnoho dní aveľa nedieľ, čo pre mňa bývali najhoršie dni vtýždni. Každú nedeľu ma totiž od poludnia až do noci nechávali samu zamknutú vnašom príbytku. Keďže svetlo dnu presvitalo len cez škáry aveľkú kľúčovú dierku, trávila som hodiny sokom pritisnutým na tej dierke, aby som videla dianie na ulici aprestala sa báť. Keď sa žena sdlhými vlasmi vrátila aj sHelenou aDrobčekom, pravidelne ma našla spať opretú odvere, vyčerpanú ztoľkých hodín pozerania sa cez kľúčovú dierku asnívania oGenerálovi Rebollovi.


  Hoci Generál Rebollo podnecoval tisícky hier, postupne prestával byť naším hrdinom. Naša obmedzená predstavivosť už vjeho prítomnosti nenachádzala inšpiráciu, a ako plynuli dni, chcelo sa s ním hrať čoraz menej detí. Generál Rebollo tak začal tráviť dlhé hodiny osamote, nikto sa už nestaral ojeho šaty aozdoby. Až jedného dňa Mrzák, jeho najvernejší, vystúpil na starú škatuľu, trikrát udrel palicou ahlasom zlomeným od dojatia zakričal: „Generál Rebollo zomrel!“


  Vpomeroch, ako boli naše, človek už od narodenia vedel, čo znamená hlad, chlad asmrť. So sklonenými hlavami aočami plnými sĺz sme pomaly podišli ku Generálovi Rebollovi.


  „Na kolená!“ zakričal znovu Mrzák. Všetci sme si kľakli, dusili sme vsebe plač, nikto sa neodvážil povedať čo len slovo. Syn uhliara, ktorý bol od nás starší azvykol sedávať na skale ačítať si stránky novín nájdených na smetisku, pristúpil knám apovedal:


  „Hlúpi sopliaci, ak vám zomrel Generál, tak ho pochovajte.“


  Postavili sme sa arozhodnutí pochovať ho na skládke sme sa pokúsili zdvihnúť dosku, no všetko naše úsilie bolo márne, nedokázali sme ňou ani len pohnúť. Rozhodli sme sa ho teda pochovať po kusoch; každú nohu sme rozdelili na tri časti, rovnako aj ruky. Mrzák povedal, že hlavu treba pochovať celú, atak sme ju uložili do starej plechovky. Štyri najstaršie deti ju potom niesli, všetci sme pochodovali za nimi aplakali sme ako siroty. Obrad sme zopakovali skaždou časťou nôh arúk, až napokon ostal iba trup. Ten sme rozbili na mnoho kúskov, zktorých sme urobili hlinené guľôčky. Keď ztrupu Generála Rebolla už nič neostalo, rozhodli sme sa hrať na vojnu sguľôčkami, ktorých bolo toľko, koľko NIE si dnes odniesol Generál de Gaulle.


  


  Emma Reyes


  Paríž 28. apríla 1969


  LIST ČÍSLO 2


  Môj drahý Germán,


  


  napriek Tvojmu veľmi ohľaduplnému listu si uvedomujem, že umieraš od zvedavosti, kto bola žena s dlhými vlasmi. Pravdou je, že moje spomienky sú hmlisté a ak som si rokmi dokázala udržať a roztriediť svoje dojmy, bolo to len vďaka sestrinej pomoci, ktorá je o dva roky staršia než ja, a preto si pamätá viac.


  Seňora s dlhými vlasmi sa volala María. Bola veľmi mladá, vysoká a štíhla. Nikdy nám nerozprávala o svojej rodine ani o svojom živote, náš vzťah s ňou sa obmedzoval na počúvanie jej príkazov, a to bez protestov či otázok. Bola veľmi prísna a neoblomná.


  Navštevovala nás iba seňora Secundina, jej jediná priateľka, omnoho staršia než ona, ktorá mala obchod vo štvrti Santa Bárbara. Len čo Secundina prišla na návštevu, posielali nás hrať sa von a zakázali nám vrátiť sa, až kým nás nezavolajú. Nikdy sme sa nedozvedeli, o čom sa rozprávajú.


  Vždy sme spávali oblečení – mala som na sebe stále tie isté, od blata zašpinené šaty –, no seňora María si vyzliekala dlhú čiernu sukňu a rozpúšťala si vlasy. Jedného rána, krátko po pohrebe Generála Rebolla, sa zobudila veľmi skoro, ešte stále bola hlboká tma ako v noci, a všetkých troch nás poslala vyprázdniť nočník, pričom cestou späť sme mali priniesť vedro a džbán plné vody. Keď sme sa vrátili, zapla varič a položila naň veľký hrniec. Kým sa voda zohrievala, vymenila posteľnú bielizeň a vyčistila to málo nábytku, čo sme mali.


  „Vyzlečte sa, idem vás vykúpať,“ vyhlásila.


  Prvýkrát nás kúpala všetkých naraz. Všetci traja sme sa nahí postavili okolo lavóra, veľmi rýchlo nás namydlila a potom nás po jednom opláchla pomocou totumy.1 Dlážka v izbe bola pokrytá mlákami mydlovej vody, a tak skôr než sme sa obliekli, museli sme ju poutierať. Vystrojených v nedeľných šatách nás posadila na okraj postele a prikázala nám, aby sme sa nehýbali. Medzitým sa tiež obliekla do svojich najlepších šiat a veľmi starostlivo si prečesala vlasy. Potom požiadala Helenu a Drobčeka, aby jej pridržali zrkadlo a sviečku, a vždy, keď sa niektorý z nich pohol, rozzúrila sa. Hneď ako sa upravila, poslala Drobčeka pozrieť sa na fabriku, koľko je hodín. V to ráno nám nedala raňajky, bola nervózna, krúžila po izbe ako zviera v klietke. Hoci už vonku svitlo, neotvorila dvere, ako mala vo zvyku, a i naďalej sme si svietili sviečkou. Zrazu niekto trikrát zľahka zaklopal. Seňora María sa prežehnala a vyrútila sa k dverám otvoriť. V tej chvíli sa na prahu zjavil veľmi vysoký a chudý muž. Nebol oblečený ako iní muži zo štvrte, podobal sa skôr na tých, ktorých sme videli v novinách nájdených na skládke. Mal zvrchník, klobúk a dáždnik, všetko tmavé, možno dokonca čierne. Rukou si prešiel po očiach, akoby si potreboval zvyknúť na svetlo sviece, dverami rýchlo prekĺzol dnu a pobozkal seňoru Maríu na líce. Všetky tri deti sme sa naraz rozosmiali. Prvý raz do nášho príbytku vstúpil nejaký muž.


  Seňora María zatvorila dvere a zamkla ich, vzala fľašu so sviečkou a pristúpila k posteli, kde sme stále meravo sedeli. Muž ju nasledoval s veľmi vážnym výrazom. Následne priblížila sviecu k Drobčekovej tvári: „To je Eduardo, tento je tvoj,“ povedala mu a on ho jemne pocapkal po líci.


  Potom mu ukázala Helenu a mňa; všetci sme mlčali, vládlo hlboké ticho. Muž si rozopol zvrchník a sako a špičkami prstov vytiahol z vrecka vesty mince – Eduardovi dal tri a nám dvom po jednej.


  „Poďakujte sa,“ povedala seňora María, „a teraz sa choďte hrať von, no ostaňte nablízku, a ak uvidíte prichádzať susedku, povedzte jej, že spím.“


  Vyšli sme von a počuli sme, že za nami zamkla. Ten muž sa u nás zdržal dosť dlho. Keď sa dvere konečne otvorili, seňora María vystrčila hlavu, aby sa uistila, že sa nik nepozerá, otočila sa a povedala mu: „Teraz…“


  Muž vyšiel von, pričom dverami prekĺzol rovnako rýchlo, ako keď vchádzal. Prešiel popri nás bez toho, aby nám venoval pohľad, akoby nás nikdy predtým nevidel. Sledovali sme ho, ako sa vzďaľuje veľkými krokmi popri múre, akoby sa bál, že ho niekto zbadá.


  Keď sme vošli do izby, seňora María plakala; pustila sa do vyprázdňovania skrine a oddeľovania Eduardových vecí. Spod postele vybrala kartónovú škatuľu a starostlivo zabalila všetko to, čo dala nabok.


  „Helena a Emma, prezlečte sa do starých šiat. Eduardo nie, lebo pôjde so mnou.“


  Keďže stále plakala, aj my dve sme sa rozplakali. Kým mi Helena pomáhala vyzliecť sa, zbadali sme na stole ležať zväzok bankoviek, čo ma vyľakalo. Tušila som, že sa niečo deje, keďže sme vždy mávali iba mince; v tom dome sme bankovky nikdy nevideli. Keď mlčky dobalila, vybrala zo škatule čipkovanú šatku a pevne si ju uviazala okolo hlavy – vtedy som si uvedomila, že sa podobá na Madonu z kostola.


  „Ostaňte tu, idem k susedke.“


  Onedlho sa vrátila aj so susedkou, Mrzákovou matkou, a ukázala jej, kde sú taniere a sviece. Vzala kartónovú škatuľu s Drobčekovým šatstvom, postavila sa pred nás so slovami, že ide na pár dní preč a susedka nám bude chodiť dávať jesť. Napokon dodala, že keďže sa o nás nemá kto postarať, musí nás doma zamknúť. „Správajte sa slušne,“ zopakovala nám dvakrát. Drobčeka pomkla smerom k dverám, na hlavu mu dala námornícku čiapku a prikázala mu vyjsť von. Drobček sa na nás pozrel veľkými, doširoka otvorenými očami zaliatymi slzami.


  Zamknuté v izbe sme strávili toľko dní, až sme napokon stratili pojem o čase, nevedeli sme, či je deň alebo noc. Keď už bol nočník plný našich výkalov, začali sme na vykonanie potreby používať lavór. Susedka k nám chodila len raz denne a nechávala nám veľký hrniec plný mazamorry.2 „Nezjedzte to všetko naraz, lebo ja sa až do zajtra nevrátim. A sviecu zahaste, len čo dojete.“


  Toľko sme plakali a kričali, až nás susedia chodili utešovať spoza dverí. Hodiny sme trávili pozeraním cez kľúčovú dierku, či sa nevracia. Keď sa jedného dňa konečne vrátila, našla nás spať na zemi pri dverách. Vtedy sme sa jej vôbec prvýkrát hodili okolo krku a od radosti sme ju vybozkávali. Rozplakala sa, nežne nám odtiahla ruky od svojho krku, a kým nás za ne ešte držala, povedala: „Drobček sa už nevráti. Jeho ocko, ten pán, čo sem prišiel, je dôležitý politik, možno sa raz stane Prezidentom Republiky… A preto nechcel, aby jeho syn ostal so mnou, vraví, že má oňho obavy a bude radšej, ak si ho vezme na starosť on sám. Zaniesla som ho do Tunje, ďaleko od Bogoty, a nechala som ho v kláštore, kde už bolo všetko zariadené tak, aby ho prijali.“


  Bez Drobčeka som sa cítila stratená, plakala som a nariekala, vyvolávala som jeho meno v nádeji, že ak budem kričať dostatočne nahlas, začuje ma. Nechápala som, čo znamená ďaleko od Bogoty. Aj seňora María vyzerala veľmi zronená, stala sa mĺkvejšou a drsnejšou. Myslím si, že práve vtedy sa medzi Helenou a mnou zrodil istý druh tajného a hlbokého spojenectva; nevedomý pocit, že sme osamelé a patríme iba sebe navzájom. V tej chvíli som netušila, že Eduarda už nikdy znova neuvidím, nič viac sa o ňom nedozviem a že mi ostane iba spomienka na jeho obrovské čierne oči plné sĺz, vykúkajúce spod smiešnej námorníckej baretky.


  


  Emma Reyes


  Paríž 9. mája 1969


  LIST ČÍSLO 3


  Môj drahý Germán,


  


  ako som Ti spomínala vpredchádzajúcom liste, po Eduardovom odchode sa knám seňora María začala správať ľahostajnejšie ahrubšie; takmer sa snami nerozprávala, až na to najnutnejšie, akaždý deň chodievala do mesta. Budila nás skoro ráno. Len čo nám dala raňajky, musela som ísť rýchlo vyprázdniť nočník na skládku, zatiaľ čo Helena šla po vodu. Niekedy som jej pomáhala, no džbán avedro boli pre mňa priťažké, atak som polovicu vody vyliala. Celý čas, čo sa María zdržiavala vonku, sme boli zamknuté doma. Niekedy sa vracala až vnoci avôbec ju netrápilo, že sme celý deň nemali čo jesť.


  Jedného dňa sa vrátila veľmi, naozaj veľmi neskoro– plakali sme od hladu –, no prišla naložená balíkmi: po prvý raz nám doniesla praclíky aželé zguavy. Pripravila nám jedlo anáhle sa rozosmiala, rehlila sa ako šibnutá, pričom jej po tvári tiekli slzy. Boli sme vystrašené anevedeli sme, či sa smiať spolu sňou alebo plakať. Keď sa jej konečne podarilo trochu sa upokojiť, buchla päsťou po stole apovedala nám: „Odchádzame ztejto úbohej diery. Zajtra sa začneme baliť. Odídeme ďaleko do mestečka, kde budeme mať obrovský dom.“


  Znovu sa rozosmiala aposlala nás spať, pretože nasledujúci deň sme mali vstávať zavčasu. Niekoľko dní bol náš domov peklom, nič nebolo na svojom mieste, skriňa bola prázdna avkaždom zkútov sa hromadili najrozličnejšie veci. Jedného rána seňora vyšla von, kúpila tri veľké truhlice azačala do nich ukladať šatstvo ataniere. Každý tanier veľmi starostlivo zabalila do posteľnej bielizne auterákov; do poslednej truhlice naložila hrnce, lavór, džbán anočník. Na sklonku dňa bol vizbe už iba nábytok, matrac bez bielizne či prikrývok ana zemi sa váľali rôzne balíky so staršími vecami. Po večeri knám prišli susedia akaždý si vzal, čo chcel. Mrzákova matka si odniesla starú metlu aposteľ sme predali robotníkovi zpivovaru. Keď všetci odišli, izba bola takmer prázdna: uprostred stáli iba tri zatvorené truhlice ana dlážke ležal starý matrac. Mrzákova matka sa ešte vrátila, aby nám požičala prikrývku anočník.


  Na druhý deň sme vstali za tmy aobliekli sa do nedeľných šiat, keďže iba tie ostali vybalené. Potom nás seňora María poslala vrátiť susedke prikrývku anočník aodniesť jej tiež špinavé šatstvo, v ktorom sme spali. Keď sme sa vrátili, už nás vyčkávala vo dverách; na hlave mala šatku avrukách novú koženú kabelku.


  So slovami, že sa dlho nezdrží, nás zamkla vizbe spolu stromi truhlicami. Zakrátko sme začuli kone. Pozreli sme sa cez kľúčovú dierku avideli sme seňoru Maríu schádzať zkoča, ktorý prešiel popred naše dvere. Všetci susedia náhle pribehli pomôcť jej vyložiť na koč truhlice, na ktoré potom posadili mňa, kým Helena stála adržala ma, aby som nespadla.


  Seňora María sa postupne so všetkými rozlúčila, podávala im ruky. Vtej chvíli sme zazreli, ako knám beží Mrzák. Postavil sa ku koču apodal mi polovicu pomaranča, pozeral sa na nás veľkými smutnými očami. Seňora María zamkla dvere akľúč dala susedke, pričom jej zdôraznila, aby sa opríbytok starala.


  Nevidela som, čo sa následne stalo, len som zrazu začula strašné výkriky. Seňora María ležala vystretá uprostred ulice, oči mala zatvorené azúst jej tiekla krv. Kočiš hrešil všetkými možnými nadávkami. Helena vravela, že seňora María chcela prejsť popred koňa, aby sa rozlúčila spánom farárom, no kôň sa zľakol, zdvihol hlavu ariadne ňou udrel seňoru do sánky. Od ľaku si potom zahryzla do jazyka aako mŕtva padla na zem uprostred ulice. Susedia doniesli alkohol apomády azačali jej šúchať čelo. SHelenou sme plakali ako šialené, prihovárali sme sa jej aťahali ju za rukáv. Po chvíli konečne otvorila oči apomaly sa posadila. Bola biela aústa jej začínali puchnúť. Pomohli jej postaviť sa avšetci sme vošli do príbytku Mrzákovej mamy. Ústa jej vypláchli slanou vodou afarár navrhol potrieť jej tvár mentolovou masťou, no susedka povedala, že vosková svieca je lepšia. Kým my sme stále plakali, kočiš zúril, že stráca čas. Robotník, ktorý od nás kúpil posteľ, obtočil Maríi okolo sánky handru ahore na hlave ju zviazal do uzla. Ženy jej pomohli založiť si čipkovanú šatku apo vypočutí si tisícok rád aopätovnom lúčení sa sme nasadli na koč. Ešte stále vidím vzďaľujúcich sa susedov, ako stoja na ulici aso zdvihnutými rukami nám kývajú na pozdrav.


  Polovicu pomaranča, čo mi daroval Mrzák, som stratila.

  Môj drahý Germán,


  


  ak je pravda, že nás určité udalosti z detstva poznačia na celý život, musím povedať, že cesta tým slávnym kočom bola jednou z nich. Nielenže ukončila náš život vo štvrti San Cristóbal (svätý Krištof je patrón cestujúcich), ale zároveň bola začiatkom života, ktorého školou bola nevľúdnosť drsných ciest po Amerike a neskôr rozprávkové cesty po Európe.


  Koč nás odviezol na železničnú stanicu Sabana. Počas celej cesty nám seňora María nepovedala ani slovo. Keďže bola bledá a smutná, opýtala som sa jej, či znova umrie; kývla mi rukou, že nie. Prechádzali sme toľkými širokými ulicami a popri toľkých domoch s balkónmi a kostoloch, až som nevedela, kam sa pozerať. Vidieť seňoru Maríu vystretú na zemi ako Generála Rebolla na skládke ma tak vyľakalo, že ma rozbolelo brucho a bolo mi na vracanie.


  Na stanici seňora zavolala niekoľkých chlapov, aby nám pomohli s batožinou. Bolo tam mnoho ľudí, náhlili sa každým smerom, všetci naložení kuframi, vrecami, vakmi; jednou rukou som sa držala seňorinej sukne a druhou Heleny. Dosť sme sa nachodili. Seňora sa rozprávala s mnohými ľuďmi, pričom opakovane otvárala kabelku a vyberala z nej peniaze, za ktoré kúpila akési papieriky a tie si následne odložila do tašky. Keď sme konečne nastúpili do vlaku, sadla si k oknu, vedľa seba si posadila Helenu a mňa si dala na kolená. Prvý raz ma mala na rukách. Nevedela som, čo robiť, páchla všetkou tou medicínou a okrem toho som sa bála, že sa jej hlavou ...

